CELEX: C2005/155/13
Language: lv
Date: 2005-06-25 00:00:00
Title: Lieta C-175/05: Prasība pret Īriju, ko Eiropas Kopienu Komisija iesniedza 2005. gada 19. aprīlī

25.6.2005   
            
            
               LV
            
            
               Eiropas Savienības Oficiālais Vēstnesis
            
            
               C 155/7
            
         Prasība pret Īriju, ko Eiropas Kopienu Komisija iesniedza 2005. gada 19. aprīlī
   (Lieta C-175/05)
   (2005/C 155/13)
   tiesvedības valoda — angļu
   Eiropas Kopienu Tiesā 2005. gada 19. aprīlī izskatīšanai ir iesniegta prasība pret Īriju, ko cēla Eiropas Kopienu Komisija, kuru pārstāv Maikls Šoters [Michael Shotter] un Voters Vils [Wouter Wils], pārstāvji, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka, nepiemērojot noteikumus par publiskā patapinājuma tiesībām, kas paredzēti Padomes 1992. gada 19. novembra Direktīvā 92/100/EEK par nomas tiesībām un patapinājuma tiesībām, un dažām blakustiesībām, kas attiecas uz autortiesībām intelektuālā īpašuma jomā (1), Īrija nav izpildījusi pienākumus, ko tai uzliek šīs direktīvas 1. un 5. pants;
            
         
               2)
            
            
               piespriest Īrijai atlīdzināt tiesāšanās izdevumus.
            
         Pamati un galvenie argumenti
   Direktīvas 1. panta 3. punkts nosaka, ka “[..]” patapināt “objektus nozīmē darīt tos izmantojamus uz ierobežotu laiku bez mērķa gūt tiešu vai netiešu tautsaimniecisku vai komerciālu labumu, ja to dara ar publikai pieejamu iestāžu starpniecību”. 5. panta 3. punkts ļauj dalībvalstij atbrīvot “atsevišķu kategoriju uzņēmumus” atlīdzības maksājumiem.
   Īrijas iestādes paļāvās uz Direktīvas 5. panta 3. punktu un ar rīkojumu atbrīvoja “noteiktas iestāžu grupas no atlīdzības maksājumiem par faktisku patapinājumu”. Šis atbrīvojums ir tik plašs, ka ļauj visām sabiedrībai pieejamām valsts izglītības un akadēmiskajām iestādēm nodarboties ar publisku patapinājumu, kā rezultātā visas publiskā patapinājuma iestādes ir atbrīvotas no patapinājuma tiesību ievērošanas un arī no atlīdzības maksājumiem.
   Komisija apgalvo, ka šī situācija acīmredzami pārsniedz ar Direktīvas 5. panta 3. punktu atļauto atbrīvojumu robežas, un ka līdz ar to Īrija nav izpildījusi pienākumus, ko tai uzliek šīs direktīvas 1. un 5. pants.
   
      (1)  OV L 346, 27.11.1992., 61. lpp.